- ዔብሬ ዓሶም ዳኪንቴ ኪኢታ
- <
- 10
- >

10
1 ሙሴኮ ዓሶ ዎይሦ ዎጋ'' ሃጊ ሙካንዳ ኮዦ ባኮኮ ኮኦኪንሢ ማዓንዳኣፓዓቴም ጎኔ ዬያ ኮዦ ባኮቱዋሴ፤ ዬያሮ ሌዓ ሌዓ ቢያ ዎዴ ፆኦሲም ዒንጊንታ ባካ ዒንጋ ዓሶ ጌኤሺ''፥ ፒዚሳኒ ዳንዳዑዋሴ። 2 ዬይ ዎጋ'' ዎንዴ ጌኤሺ''፥ ፒዚሳኒ ዳንዳዓያ ማዔቴ ዔያታ ፆኦሲም ዒንጎ ባኮ ሓሼ''ያ ናንዳንቴኬ፤ ዎይቲ ጌዔቴ ካኣዦሮ ጌላ ዓሳ ላሚሱዋ ጎይሢ ጎማፓ ጌኤሽኬያ ማዓንዳሢሮ ዔያቶ ዒኖይዳ ጎሜ ዔያቶኮ ባኣያ ማዔሢ ዔያቶም ዔርታንዳኔ። 3 ዬይ ፆኦሲም ዒንጎ ባካ ጋዓንቴ ሌዖይዳ ሌዖይዳ ዔያቶኮ ጎሞ ጶቂሣያኬ። 4 ዎይቲ ጌዔቴ ጌማቶ ዚዮና ዋኣሮናኮ ሱጉፃ ጎሜ ጌኤሻ''ኒ ዳንዳዑዋኣሢሮኬ።
5 ዬያሮ ኪሪስቶሴ ዓጮ'' ሙኬ ዎዶ''ና፦
«ኔኤኒ ኔኤም ዒንጎ ባኣዚ'' ኮይባኣሴ፤
ጋዓንቴ ኔ ታኣም ዓሲ ዑሢ ዒንጌኔ። ዓይኑ. 40፥6-8።
6 ኔኤም ሚቺ ዒንጎ ባኮና
ጎሜ ጌኤሻ''ኒ ዒንጎ ባኮናኣ ኔ ዎዛዺባኣሴ፤
7 ዬማ''ና ታ፦
‹ታ ፆኦዛሢዮ! ማፃኣፖይዳ ታ ዛሎ'' ፃኣፒንቴሢጉዲ
ኔ ማሊፆ ኩንሣኒ ሃይሾ ታ ሙኬኔ› » ጌዔኔ።
8 ዎጋ'' ዬይ ማዺንታንዳጉዲ ዓይሤቴያ ዒዚ ጋዓንቴ ቤርታ፦ «ፆኦሲም ዒንጎ ዱማ ዱማ ባኮንታ ሚቺ ዒንጎ ባኮ፥ ዬያጉዲ ሃሣ ጎሞ ዛሎ'' ዒንጎ ባኮዋ ኔ ኮይባኣሴ፤ ዬያና ሃሣ ኔ ዎዛዺባኣሴ» ጌዔኔ። 9 ዬካፓ ሃሣ፦ «ሓይሾ፡ ኔ ማሊፆ ኩንሣኒ ታ ሙኬኔ» ጌዔኔ፤ ዬያይዲ ላምዓሶ፥ ፆኦሲም ዒንጎ ጎይፆ ቤዞ ጌልዛኒ ቤርታ ፆኦሲም ዒንጎ ጎይፆ ላኣሜኔ። 10 ዬሱስ ኪሪስቶሴ ፔ ዑፆ ላሚ ዒንጊንቱዋ ጎይሢ ፔቴ''ና ፆኦሲም ዒንጎ ባኣዚ'' ማሂ ሺኢሼሢሮ ኑኡኒ ፆኦሲም ዱማዼያ ማዔኔ፤ ዬኖ ፆኦሲ ዒ ማዻንዳጉዲ ኮዔ ማሊፆኬ።
11 ፔቴ'' ፔቴ'' ዓይሁዶ ዓሶኮ ቄኤሳ ጎሜ ጌኤሻ''ኒ ዳንዳዑዋ ዬንሢ ዒንጊፆንሢ ቢያ ኬሊ'' ዒንጊ ዒንጊ ዓቱዋዖ ማዻኔ። ኬሲ. ማፃ 29፥38። 12 ኪሪስቶሴ ጋዓንቴ ናንጊና ዒንጊንቴያ ማዓ፥ ዒንጊፆ ፔቴ''ና ዒንጌስካፓ ፆኦሲ፥ ዓዳሢኮ ሚዛቆ ዛላ'' ቦንቺንቲ ዴዔኔ። 13 ዬማፓ ዓርቃዖ ዴንዲ ዒዛኮ ሞርኮ ፆኦሲ ዒዛ ባሺሳንዳያ ሄላ''ንዳኣና ዒኢካ ዴዒ ዒ ካፓኔ፤ ዓይኑ. 110፥1። 14 ዓይጎሮ ጌዔቴ ፆኦሲም ዱማዼዞንሢ ፔቴ''ና ፆኦሲም ዒንጎ ዒንጊፆ ዛሎ''ና ናንጊና ዔያቶ ዒ ጌኤሺ''፥ ፒዚሴሢሮኬ።
15 ዓያኖ ጌኤዣ ዬያ ባኮ ዛሎ'' ኑም ማርካዻዖ ቤርታዺ፦
16 «ዬካፓ ታ ዔያቶና ዎላ'' ጫኣቃንዳ ጫኣቁማ ያዺኬ፤
ታኣኮ ዎጎ ዒና'' ታ ዔያቶኮ ጌሣንዳኔ፤
ማሊፆይዳኣ ታ ዔያቶኮ ፃኣፓንዳኔ።» ዔር. 31፥33።
17 ሃሣ፦
«ዔያቶኮ ጎሞንታ ፑርቶ ማዾ''ንታ ሓካፓ ሴካ ታ ጶቂሣዓኬ»
ጎዳ ጋዓኔ፤ ጌዔኔ። ዔር. 31፥34።
18 ዬያሮ ጎሜ ጌኤሽኬሢኮ ጊንፃ ጎሜ ጌኤሻ''ኒ ፆኦሲም ዒንጊንታ ዒንጊሢ ዓታንዳኔ።
ፆኦሲ ባንሢ ኑ ሙካንዳያ ኮይሳያ ማዒፆ
19 ዓካሪ ታ ዒሾንሦ! ታ ሚሾንሦ! ዬሱሴ ሱጉፆ ዛሎ''ና ፆኦሲም ዑሣ ዓኣዼ ዱማዼ ጋሬሎ ጌልዛንዳ ጉሙርሳ ባኣዚ'' ኑ ዴንቄኔ፤ 20 ኑኡኒ ጌላንዳሢ' ጎኦቦ ዓፒሎይዴና ጌይፃ፥ ዒዛኮ ዑፆ ጊዴና ዒ ኑም ቡሌ''፥ ዓኪ ሃሣ ናንጊና ናንጋያ ማዔ ጎይፆናኬ። 21 ፆኦሲ ማኣሮ፥ ጫሪንጮሲዳ ቢታንቶ ዓኣ ዼኤፒ ቄኤሴ ኑኡኮ ዓኣኔ፤ 22 ዬያሮ ኑኡኮ ፑርቶ ዒና'' ጌኤሽካንዳጉዲ ዒኖ'' ፑጪንቲ፥ ዑፆዋ ኑኡኮ ጌኤሺ ዋኣሢና ማስቲ፥ ፒዜ ዒናና ሃሣ ጎኔ ጉሙርቂሢና ፆኦሲ ባንሢ ኑ ሙኮም። ሌዊ. ዓኬ 8፥30፤ ሂዚ. 36፥25። 23 ኑም ሃጊ ማዓንዳ ዎዞ'' ቃኣሎ'' ዒንጌ ፆኦዛሢ' ጉሙርቂንታያ ማዔሢሮ ሃሢ ኑ ጉሙርቂ ማርካዻ፥ ሃጊ ማዓንዳ ዎዞ'' ዶዲሺ ኑ ዓርቆም። 24 ናሹሞና ኮሺ ማዾ ማዺሢና ጴጪ ኑ ናንጋንዳጉዲ ፔቴ''ይ ባጋሢ ጴቻያ ማዖንጎ። 25 ቢያ ዎዴ ዎላ'' ኑ ካኣሚ ካኣሚ ዎሊ ኑ ዶዲሾም፤ ጋዓንቴ ፔቴ'' ፔቴ'' ዓሳ ማዻ ጎይፆ ኑኡኮ ዎላ'' ቡኪንታ ቡኪንቶ ኑ ሃሺ''ባኣያታቴ ቃራኬ፤ ጎዳኮ ሙኮ ኬላ'' ዑኬሢ ዒንሢ ዛጋያታሢሮ ዬያ ባኮ ዑሣ ዓኣዼ ማዹዋቴ።
26 ጎኔ ማዔ ባኮ ኑ ዔሬሢኮ ጊንፃ ዔሬዖ ኑ ጎሜ ማዼቴ ሃካፓ ሴካ ጎሜ ዛላ ፆኦሲም ዒንጊንታንዳ ባኣዚ'' ዓይጌያ ኑም ባኣሴ። 27 ጋዓንቴ ኑና ካፔሢ ሃጊ ሙካንዳ፥ ዒጊቻ ፆኦሲኮ ዎጊፆና ዒዛ ዒፃ ሞርኮ ዒ ሚቻንዳ ዒጊቻ ዼኤፖ ታሞናኬ። ዒሲ. 26፥11። 28 ሙሴ ዎጎ ዻቤ ዓሲዳ ላምዖ ሓንጎ ሃይሦ ዓሲ ማርካዼቴ ሃሺ''ሢ ባኣያ ዬያ ዓሢ ዎዎዾኔ። ላሚ. ዎማ 17፥6፤ 19፥15። 29 ዬይ ያዺ ማዓያ ማዔቴ ፆኦሲ ናዓሢ ቦሄሢ'፤ ሃሣ ፆኦሲም ዱማዼ ጫኣቁሞ ሱጉፆ ፓሡዋ ባኣዚ'' ማሂ ዛጌሢ'፤ ጊንሣ ሃሣ ኮሹሞና ዒንጊንቴ ዓያኖ ጫሽኬሢ ዎማዺ ፑርታ ዎጌ ሄላ''ንዳያ ዒንሢም ማላይ? ኬሲ. ማፃ 24፥8። 30 ዎይቲ ጌዔቴ፦ «ኮሜ ዔካሢ ታናኬ፤ ኮሞ ታ ማሃንዳኔ» ጌዔሢ ዖና ማዔቴያ ኑ ዔራኔ፤ ዬያጉዲ ሃሣ፦ «ፆኦሲ ፔ ዴሮ''ይዳ ዎጋንዳኔ» ጋዓኔ። ላሚ. ዎማ 32፥35-36። 31 ናንጊና ናንጋ ፆኦዛሢና ዎጊንቲሢ ሚርጌ ዒጊቻያኬ።
32 ፖዓ ዒንሢም ፖዔሢኮ ጊንፃ ሚርጌ ሜቶ ዒንሢ ዔኪ፥ ዳንዳዒ ዓኣሤ፥ ዬንሢ ቤርታኣ ዎዶ''ንሢ ማሊ ጶቂሡዋቴ። 33 ፔቴ'' ፔቴ'' ዎዴና ዓሲ ቤርቲዳ ዒንሢ ጫሽኪንቴኔ፤ ሚርጌ ሜቶዋ ዒንሢ ዛጌኔ፤ ሃሣ ዬያጉዴ ሜታሢ ሄሌ'' ዓሶና ዎላ'' ፔቴ'' ማዒ ዔያቶ ሜታሢ ዒንሢያ ዔኬኔ። 34 ዒንሢ ባሼ ኮሺ፥ ሃሣ ቢያ ዎዴ ናንጋ ቆሎ ጫሪንጮይዳ ዓኣሢ ዔሬሢሮ ቱኡቴ ዓሶ ሚጪንቲ ዒንሢ ማኣዴ''ኔ፤ ቆላ'' ዒንሢኮ ቡሪንቲ ዔውቴ ዎዶ''ና ዎዛና ዒንሢ ዬያ ጊቢ'' ዳንዳዔኔ። 35 ዓካሪ ዬያ ዒንሢ ማዼሢ ዛሎ'' ዒንጎንዶ ዼኤፖ ባኮ ዴንቃኒ ጉሙርቂ ዒንሢ ጫርቃ ጫርሹሞ ሃሺ''ፖቴ። 36 ፆኦሲኮ ማሊፆ ኩንሢ፡ ፆኦሲ ዒንሢም «ዒንጋንዳኔ» ጌዒ ጫኣቄ ባኮ ዴንቃኒ ዶዳንዳያ ዒንሢም ኮይሳኔ። 37 ዓይጎሮ ጌዔቴ፦
«ሙካኒ ኮይሳሢ ዻካ'' ዎዴኮ ጊንፃ ሙካንዳኔ፤
ኔጊንዱዋሴ፤
38 ፂሎ'' ዓሲ ጋዓንቴ ጉሙርቂሢና ሼምፖ ዴንቃንዳኔ፤
ጊንሢም ሎኦሼቴ ጋዓንቴ
ዬይ፥ ታና ዎዛሳያቱዋሴ»
ጌይንቲ ፃኣፒንቴኔ። ዒምባ. 2፥3-4። 39 ጋዓንቴ ኑኡኒ ጉሙርቂ ዻቃ ዓሶ ዛላ'' ማዔያኬ፤ ጊንሢም ሎኦሺ ባይቃ ዓሶ ዛላ'' ማዔያቱዋሴ።

- ዔብሬ ዓሶም ዳኪንቴ ኪኢታ
- <
- 10
- >

10:5 ዓይኑ. 40፥6-8።

10:11 ኬሲ. ማፃ 29፥38።

10:13 ዓይኑ. 110፥1።

10:16 ዔር. 31፥33።

10:17 ዔር. 31፥34።

10:22 ሌዊ. ዓኬ 8፥30፤ ሂዚ. 36፥25።

10:27 ዒሲ. 26፥11።

10:28 ላሚ. ዎማ 17፥6፤ 19፥15።

10:29 ኬሲ. ማፃ 24፥8።

10:30 ላሚ. ዎማ 32፥35-36።

10:38 ዒምባ. 2፥3-4።

© 2007 BSE